১৮৮৬ সালের আমেরিকার শিকাগো শহরের হে মার্কেটে আট ঘণ্টা কাজের সময় নির্ধারণের যৌক্তিক দাবিতে শহরের তিন লাখেরও বেশি শ্রমিক কাজ বন্ধ রেখে বিক্ষোভে যোগ দেন। এসব বিক্ষুব্ধ শ্রমিকেরা রক্তিম পতাকা হাতে নিয়ে বিক্ষোভস্থলে সমবেত হন। এ সময় এসব শ্রমিককে ঘিরে থাকা পুলিশের প্রতি লক্ষ্য করে এক অজ্ঞাতনামা ব্যক্তির বোমা বিস্ফোরণের পর বিষয়টি না বুঝেই নির্বিচারে পুলিশ গুলি শুরু করে। ফলে দশজন নিরীহ শ্রমিক নিহত হন তাতে ক্ষোভ ও দ্রোহের আগুন আরো দাউ দাউ করে জ্বলে ওঠে। এতে ধর্মঘট চলতে থাকে। ৩ মে শ্রমিক সভায় আবারো পুলিশ গুলি চালায়, এতে আরো ছয়জন শ্রমিক নিহত হন। এসব নিরীহ শ্রমিক হত্যার প্রতিবাদে ৪ মে শিকাগোর হে মার্কেটে শ্রমিক সমাবেশে আবারো গুলি চালায় পুলিশ। প্রাণ হারান ৪ জন শ্রমিক। ৬ অক্টোবর দেয়া হয় নিরীহ চারজন শ্রমিকের ফাঁসি। এসব কারণে বিক্ষোভ ছড়িয়ে পড়ে সারা বিশ্বে। ফলে বিশ্বের শ্রমিকদের এই ঐক্যবদ্ধ আন্দোলনে দৈনিক আট ঘণ্টা কাজের দাবি মেনে দিতে বাধ্য হন আমেরিকার কর্ণধাররা। মালিকেরা মেনে নিয়েছিলেন শ্রমিকেরাও মানুষ। এরপর ১৮৮৯ সালে ১৪ জুলাই প্যারিসে আন্তর্জাতিক শ্রমিক সম্মেলনে হে মার্কেটের শ্রমিকদের এ ত্যাগকে স্বীকৃতি দেয়া হয়। পরিশেষে ১৮৯০ সাল থেকে দিনটিকে মে দিবস হিসেবে পালন করা হয়।